RESEP: Ystervarkies | Netwerk24
Die ystervarkies (rysfrikkadelle in tamatiesous) is aangepas uit Van die hand na die mond, Monumentgemeente, Bloemfontein. Maak dit moderner met Marokkaanse geure of vervang die rys met gaar bruinrys of quinoa. Vir kortpad, sien die drukpotmetode onder.
5 ml soet of gerookte paprika
1 blik (400 g) tamatieroomsop of tamatiepuree (passata)
titsel suiker of paar druppels heuning na smaak
gekapte pietersielie of geskeurde basiliekruid
Verhit die olie oor matige hitte en braai die helfte van die ui tot sag en deurskynend. Voeg die helfte van die knoffel, die naeltjies, kaneel, komyn, gemmer en paprika by, soteer 1 minuut.
Voeg die tamatiesop of -puree en water by, geur met sout, peper, bietjie suiker of heuning, en verhit tot dit begin prut.
Maak die frikkadelle terwyl die sous liggies prut: meng die maalvleis, rys, die res van die ui en knoffel, worcestersous, sout en peper liggies met 'n vurk. Rol in klein frikkadelletjies. Plaas dit in die sous en prut met die deksel op tot die rys gaar is, 45-60 minute of in die oond vir 60-90 minute by 180 °C. Haal die deksel vir die laaste 15 minute af. Verwyder die naeltjies, strooi pietersielie of basiliekruid oor. Maak dit modern: Plaas die rou frikkadelle in die warm sous in die drukkoker en skep van die sous oor. Sluit die deksel en kook onder hoë druk vir 10 minute. Laat die stoom vinnig uit volgens die pot se instruksies.